PIH on naha hüperpigmentatsiooni tüüp, mille tekkepõhjuseks on peamiselt naha uuenemise viis pärast põletikku. See võib tekkida näol ja kehal, tavaliselt just UV-kiirtega kokkupuutuvatel aladel, ja see ilmneb lamedate värvi muutnud laikudena. Need varieeruvad värvuselt roosast punaseni, pruunist mustani, olenevalt nahatoonist ja värvimuutuse sügavusest. Algpõhjuseks on suurenenud melaniini (pigment, mis määrab inimese nahatooni) tootmine, mida stimuleerivad põletikulised tegurid. Põletik paneb melanotsüüte (melaniini tootvad rakud) liigseid melanosoome (pigmendigraanulid) vabastama. Üleliigsed pigmendigraanulid tumenevad ja kahjustada saanud ala muudab värvi. Kui esialgsed iluvead kaovad, võivad alles jääda värvi muutnud ehk aknejärgsed laigud.
Päikese käes viibimine võib PIHi sümptomeid süvendada, tumendades kahjustunud laike ja pikendades nende tuhmumiseks kuluvat aega. Enamik aknega seotud PIHi laikudest tuhmuvad aja jooksul, kuid täielikuks kadumiseks võib kuluda mitu või isegi kümme aastat*.
* Abad-Casintahan, F. et al., “Frequency and Characteristics of Acne-Related Post-Inflammatory Hyperpigmentation.” J Dermatol. 2016; 43:826–828.